ພວກທ່ານໝໍ ກ່າວເຖິງສະພາບ ໃນນະຄອນ Aleppo ວ່າ ຮ້າຍແຮງສາຫັດ
ພວກ​ເດັກນ້ອຍ​ໃນ​​ເມືອງ Aleppo ​ແມ່ນ​ບໍ່​ມີ​ຮອດ​ນົມ​ດື່ມ ​ພວກ​ທ່ານໝໍ​ ແມ່ນຂາດ​ແຄນ​ເປັນ​ທີ່​ສຸດ ໃນພວກ​ຢຸກຢາ ​ເລືອດ ​ເຄື່ອງ​ຫຍິບຄົນ​ເຈັບ ​ແລະ​ລະບົບ​ຖ່າຍ​ເທ​ອາກາດ.
ໃນຂະນະທີ່ພວກຕໍ່ຕ້ານຢູ່ຊີເຣຍ ຍັງສືບຕໍ່ທຳການສູ້ລົບ ເພື່ອຈະທັບມ້າງການປິດລ້ອມ ຂອງລັດຖະບານທ່ານ Assad ທີ່ນະຄອນ Aleppo ພວກພະນັກງານສາທາລະນະສຸກໄດ້ບອກກັບບັນດານັກການທູດຂອງອົງການສະຫະປະຊາຊາດ ໃນວັນຈັນວານນີ້ວ່າ ເມືອງທີ່ໃຫຍ່ທີ່ສຸດໃນຊີເຣຍ ໄດ້ກາຍມາເປັນນະຮົກ ດຣ Zaher Shaloul ຈາກອົງການສັງຄົມການແພດຂອງຊາວອາເມຣິກັນເຊື້ອສາຍຊີເຣຍ ຫຼື SAMS ທີ່ມີສຳນັກງານໃນນະຄອນ Chicago ໄດ້ບອກກັບສະມາຊິກຂອງສະພາຄວາມ ໝັ້ນຄົງສະຫະປະຊາຊາດວ່າ ດຣ Samer Attar ຜຸ້ຊຶ່ງເຮັດວຽກກັບອົງການ SAMS ເຊັ່ນດຽວກັນໄດ້ເອົາຮູບພາບຂອງພວກເດັກນ້ອຍທີ່ແຂນຂາຂາດ ແລະບາດເຈັບທາງສະໝອງ ໃຫ້ສະມາຊິກຂອງສະພາຄວາມໝັ້ນຄົງເບິ່ງ ທ່ານຍັງໄດ້ກ່າວວ່າ ໂຮງໝໍທີ່ນະຄອນ Aleppo ເບິ່ງຄືກັນກັບຂຸມລົບໄພ ທີ່ເຕັມໄປດ້ວຍຖົງຊາຍ ແລະຖັງນ້ຳມັນເປົ່າ ເພື່ອປ້ອງກັນພວກຄົນເຈັບຈາກ ລະເບີດໃນແຕ່ລະມື້ ທ່ານ ໄດ້ກ່າວເພີ້ມຕື່ມວ່າ ໂຮງພະຍາບານ ບ່ອນທີ່ທ່ານເຮັດວຽກນັ້ນ ພວກຄົນເຈັບແມ່ນໄດ້ຮັກສາພະຍາບານຢູ່ຫ້ອງໃຕ້ດິນເພາະວ່າ ຊັ້ນສູງກວ່ານັ້ນ ແມ່ນເປັນການງ່າຍຕໍ່ການຖືກໂຈມຕີໄດ້ ຊຶ່ງທ່ານ ດຣ Attar ໄດ້ກ່າວໄວ້ ທ່ານໄດ້ຮ້ອງໃສ່ພວກສະມາຊິກສະພາ ຄວາມໝັ້ນຄົງ ທີ່ຂາດການເອົາບາດກ້າວ ແລະຮຽກຮ້ອງໃຫ້ດຳເນີນການ ຫຼາຍໄປກວ່ານີ້ ຊຶ່ງທ່ານໄດ້ກ່າວມ້ວນທ້າຍເຊັ່ນນັ້ນ ຜູ້ແທນຂອງກອງກຳລັງພົນລະເຮືອນຊີເຣຍຫຼືໝວກຂາວ ໄດ້ປະກອບສ່ວນໃນການອັດພາບວີດີໂອໄວ້ກ່ອນ ໃນຂະນະທີ່ ໄດ້ມີການໂຈມຕີຕ່າງໆ ທັງຫຼົບລີ້ການຍິງກັນຢູ່ທາງເບື້ອງຫຼັງນັ້ນນຳ ທ່ານ Khaled Harah ໄດ້ກ່າວເຖິງ 250 ຄົນ ທີ່ໄດ້ເສັຍຊີວິດໃນເດືອນແລ້ວນີ້ ໃນນະຄອນ Aleppo ແລະແນເປົ້າໝາຍໃສ່ພວກໝວກຂາວ ໃນຂະນະທີ່ພວກເຂົາເຈົ້າພະ ຍາຍາມທີ່ຈະຊ່ອຍເຫຼືອພວກທີ່ໄດ້ຮັບບາດເຈັບ ທ່ານຍັງໄດ້ກ່າວວ່າ ການມິດງຽບຂອງປະ ຊາຄົມນາໆຊາດກ່ຽວກັບການຕໍ່ສູ້ກັນໃນນະຄອນ Aleppo ນັ້ນແມ່ນເປັນ ທ່ານ Attar ຍັງໄດ້ກ່າວອີກວ່າ ຍັງມີບາງເຂດໃນນະຄອນ Aleppo ບໍ່ຕ່າງຫຍັງກັບກອງ ຂີ້ເຫຍື້ອທີ່ເຕັມໄປດ້ວຍເສດຊາກຫັກພັງທັງຫຼາຍ